Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 2221

(3) Ingatlan ajándékozása csak akkor érvényes, ha azt közokiratba vagy ügyvéd (jogtanácsos) által ellenjegyzett magánokiratba foglalták. 5:207. § [Az ajándékozási szerzõdés teljesítésének megtagadása] Az ajándékozási szerzõdés teljesítését az ajándékozó megtagadhatja, ha bizonyítja, hogy a szerzõdés megkötése után körülményeiben olyan lényeges változás állott be, hogy a szerzõdés teljesítése tõle többé el nem várható. Ilyen változás lehet különösen a megajándékozotthoz való viszonyának lényeges megváltozása vagy saját körülményeinek olyan hátrányos módosulása, amely révén a teljesítés – egyéb kötelezettségeire is tekintettel – veszélyeztetné saját megélhetését, avagy azon személyek eltartását, akiknek tartására tör vény erejénél fogva köteles. 5:208. § [Az ajándékozó felelõssége]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes